ზოზიბინი ტუნზი

ზოზიბინი ტუნზი (დ. 18 სექტემბერი, 1993) — სამხრეთ აფრიკელი მოდელი და მის სამყარო 2019. 2019 წელს მან მოიპოვა მის სამხრეთ აფრიკის ტიტული. ტუნზი მესამე სამხრეთ აფრიკელია, რომელმაც მის სამყაროს ტიტული მოიგო და მეორე შავკანიანი მოდელი ანგოლის წარმომადგენელ ლეილა ლოპესის შემდეგ (მის სამყარო 2011). ტუნზმა დაამთავრა კეიპის ნახევარკუნძულის ტექნოლოგიების უნივერსიტეტი და მას აქვს ბაკალავრის ხარისხი საზოგადოებასთან ურთიერთობის საკითხებში.

ადრეული წლები
ტუნზი დაიბადა ტსოლოში, აღმოსავლეთ კაპლანდში ფჰილისუა ნოდაპუსა და ლუნგისა ტუნზის ოჯახში. ის ქალაქის მახლობლად, სოფელ სიდუადუენში გაიზარდა.მას სამი და ჰყავს. მოგივანებით ტუნზი კეიპტაუნში გადავიდა საცხოვრებლად. ის ქალაქის გარეუბანში, გარდენსში დასახლდა და კეიპის ნახევარკუნძულის ტექნოლოგიების უნივერსიტეტში ჩააბარა. მან უნივერსიტეტი 2018 წელს დაასრულა და საზოგადოებასთან ურთიერთობის მენეჯერი გახდა. 2017 წელს ზოზიბინი ტუნზი ისტ-ლონდონში დასახლდა, სადაც მოდელად მუშაობდა.

მის სამხრეთ აფრიკის ტიტულის მოპოვებასთან ერთად ტუნზიმ ტექნოლოგიების ბაკალავრის ხარისხი მიიღო საზოგადოებასთან ურთიერთობების განხრით. სწავლის დასრულების შემდეგ ის -ში საზოგადოებასთან ურთიერთობის დეპარტამენტში მუშაობდა.

სილამაზის კონკურსი
მის სამხრეთ აფრიკა 2019
ტუნზის თავისი სამოდელო კარიერა 2017 წელს დაიწყო, როდესაც 2017 წლის მის სამხრეთ აფრიკის კონკურსში 26 ნახევარფინალისტს შორის მოხვდა. ტუნზი საბოლოო ჯამში, 12 ფინალისტ შორის ვერ მოხვდა და კონკურსს გამოეთიშა. ამ წელს მის სამხრეთ აფრიკის ტიტული დემი-ლი ნელ-პიტერსმა დაიკავა, რომელიც მოგვიანებით მის სამყარო 2017 გახდა. 2019 წელს მან კიდევ ერთხელ მიიღო მონაწილეობა მის სამხრეთ აფრიკის შესარჩევ კონკურსში. 2019 წლის 26 ივნისს ტუნზი 35 ნახევარფინალისტს შორის მოხვდა. შემდეგი ეტაპების გავლის შემდეგ 11 ივლისს ტუნზი 16 ფინალისტს შორის მოხვდა.

კონკურსის ფინალისტებს შორის მოხვედრის შემდეგ, ტუნზი კონკურსის გასაგრძელებლად 9 აგვისტოს პრეტორიაში გაემგზავრა. ფინალი ეტაპობრივად გაიმართა. მოდელი ჯერ საუკეთესო ათეულში, საუკეთესო ხუთეულში და საუკეთესო ორეულში მოხვდა, საბოლოოდ კი მის სამხრეთ აფრიკა 2019-ის ტიტული მოიპოვა. მას გვირგვინი წინა წლის გამარჯვებულმა, თამარინ გრინმა დაადგა. ფინალში ტუნზიმ მოდელ საშა-ლი ოლივერს აჯობა. ფინალში გამარჯვების შემდეგ ზოზიბინი ტუნზიმ 1 მილიონი სამხრეთ აფრიკული რანდი მოიგო, ასევე ახალი მანქანა ( 238) და სრულიად აღჭურვილი აპარტამენტი სენდტონში, იოჰანესბურგის გარეუბანში, რომლის ღირებულება 5 მილიონ რანდის შეადგენდა. კონკურსი გამარჯვების შედეგად მოდელმა სამხრეთ აფრიკა მის სამყაროს სილამაზის კონკურსზე წარადგინა. მან შესარჩევი ეტაპი 2019 წლის 6 დეკემბერს გაიარა და 8 დეკემბერს -ში ჩატარებულ ფინალში წარსდგა. კონკურსის მსვლელობისას ტუნზი საუკეთესო ოც მოდელს შორის მოხვდა, რომელებიც აფრიკას, აზიას და ოკეანეთს წარმოადგენდნენ. ის მოგვიანებით საუკეთესო ათეულში მოხვდა, შემდეგ ხუთეულში და ბოლოს სამეულშიც მოიპოვა ადგილი. ღონისძიების მიწურულს, ტუნზი მის სამყაროს ტიტულის მფლობელი გახდა და მას გვირგვინი წინა წლის გამარჯვებულმა, ფილიპინების წარმომადგენელმა, კატრიონა გრეიმ დაადგა. მან ფინალში პუერტო-რიკოს წარმომადგენელი მედისონ ანდერსონი და მექსიკის წარმომადგენელი სოფია არაგონი დაამარცხა. ტუნზი მესამე სამხრეთ აფრიკელი გახდა, რომელიც მის სამყაროს ტიტულს დაეუფლა. ის პირველი შავკანიანი ადამიანია ლეილა ლოპესის (მის სამყარო 2011) შემდეგ, რომელმაც ეს ტიტული მოიპოვა. 2019 წელს ამერიკაში ჩატარებულ ოთხ ძირითად კონკურში შავკანიანმა ქალბატონმა გაიმარჯვა. გამარჯვებულებს შორის არიან მის ამერიკა 2019 - ნია ფრანკლინი, მის ახალგაზრდა ამერიკა 2019 - კალიე გალისი, მის ამერიკის შეერთებული შტატები 2019 - ჩესლი კრისტი და მის სამყარო 2019 - ზოზიბინი ტუნზი. დამატებით, 2019 წელი პირველი წელი გახდა ისტორიაში, სადაც ორ, ყველაზე პრესტიჟულ სილამაზის კონკურსში შავკანიანმა გაიმარჯვა. ამავე წელს ტონი-ენ სინგჰი მის მსოფლიო გახდა.

როგორც მის სამყაროს ტიტულის მატარებელი, ტუნზი ნიუ-იორკში დასახლდა და იღებს მონაწილეობას სხვადასხვა ღონისძიებაში და მსოფლიოში მიმდინარე მოველნებს ადევნებს თვალ-ყურს. მის სამყაროს ტიტულის მოპოვების შემდეგ მის სამხრეთ აფრიკა 2018-მა, საშა-ლი ოლივერმა ზოზიბინი ტუნზი დააჯილდოვა.

ტიტულის მოპოვების შემდეგ მოდელმა იმოგზაურა სუმბაზე და ჯაკარტაში, ინდონეზიაში ამერიკის შეერთებული შტატების ქალაქებში და თავის მშობლიურ სამხრეთ აფრიკაში.